| **Miguel Villanueva Svensson** |
| --- |
| Gimė | 1973 m. (~51 metai)Marbelja, Ispanija Ispanija |
|  |
| Veikla | kalbininkas |
| Organizacijos | Vilniaus universitetas |
| Pareigos | docentas |
|  |
| Žymūs apdovanojimai |
| * Jono Kazlausko premija (2020 m.)
 |

**Migelis Karlas Viljanueva Svensonas** (isp. *Miguel Karl Villanueva Svensson*, g. 1973 m. Marbeljoje, Ispanijoje) – ispanų kalbininkas, baltistas, Vilniaus universiteto Filologijos fakulteto Baltistikos katedros docentas, daktaras.

Biografija
----------

2003 m. Madrido universitete apgynė daktaro disertaciją „Rūšies kategorija indoeuropiečių veiksmažodžio sistemoje". 2003–2008 m. Vytauto Didžiojo universitete dėstė ispanų kalbą. M. Viljanueva Svensonas Vilniaus universiteto Baltistikos katedroje pradėjo dirbti nuo 2005 m. Paskaitas baltistikos temomis skaitė Berlyno, Getingeno, Jėnos, Ciuricho, Krokuvos ir kituose universitetuose. M. Viljanueva Svensonas priklauso baltistikos mokslo darbų žurnalo „Baltistica" redakcinei kolegijai. Publikavo daugiau kaip 60 mokslo darbų, dauguma jų skirti istorinei baltų kalbų gramatikai jos duomenis lyginant su kitomis indoeuropiečių kalbomis. M. Viljanueva Svensonas baltistikos srityje labiausiai nusipelnė tirdamas veiksmažodžio, daiktavardžio sistemas ir atskiras formas, segmentinę fonologiją, akcentologiją, be to, yra parašęs daug reikšmingų straipsnių iš kitų sričių. M. Viljanuevos Svensono tyrimų laukas artimas profesoriaus Jono Kazlausko moksliniams interesams, 2020 m. rugpjūčio 1 d. M. Viljanueva Svensonas buvo apdovanotas Jono Kazlausko premija už baltų kalbų istorinės gramatikos tyrimus iš indoeuropeistikos perspektyvos. Be baltistikos, M. Viljanueva Svensonas gilinasi į bendruosius indoeuropiečių kalbotyros, indoeuropiečių tautų kultūros ir ispanų kalbotyros klausimus. M. Viljanueva Svensonas Lietuvos aukštosioms mokykloms yra parašęs indoeuropiečių kalbotyros vadovėlį „Indoeuropiečių kalbotyros pagrindai", kuris buvo išleistas du kartus – 2012 ir 2016 m.

Dėstomi dalykai
---------------

M. Viljanuevos Svensono Vilniaus universitete dėstomi dalykai:

* Ispanų kalbotyra (fonetika ir fonologija, morfologija, žodžių daryba, sintaksė, kalbos istorija, istorinė gramatika, dialektologija)
* Ispanijos šalityra
* Ispanijos istorija
* Indoeuropiečių kalbotyros ir kultūros pagrindai
* Indoeuropiečių vardažodis
* Indoeuropiečių veiksmažodis
* Etimologija
* Hetitų kalba ir kultūra
* Avestos kalba
* Senoji persų kalba
* Lotynų kalbos istorinė gramatika
* Graikų kalbos istorinė gramatika

Išnašos
-------

1. 1 2  „ATLAS DE ELE I. EUROPA ORIENTAL" (PDF). 2017. Nuoroda tikrinta 2021-09-01. *p. 307*
2. 1 2 3  „Miguel Karl Villanueva Svensson". Vilniaus universitetas. Suarchyvuotas originalas 2021-09-01. Nuoroda tikrinta 2021-09-01.
3. ↑  „Baltistica. Baltų kalbotyros žurnalas. Redakcinė kolegija". Baltistica. Nuoroda tikrinta 2022-01-31.
4. ↑  „Kalbininko Jono Kazlausko premija įteikta VU Filologijos fakulteto Baltistikos katedros doc. dr. Migueliui Villanuevai Svenssonui". Birštono savivaldybė. 2020-08-03. Nuoroda tikrinta 2021-09-01.
5. ↑  „Naujienų archyvas. Akademikai – Jono Kazlausko premijos teikimo iškilmėse". Lietuvos mokslų akademija. 2020-08-27. Nuoroda tikrinta 2021-09-01.
6. ↑  Villanueva Svensson, M. (2012). *Indoeuropiečių kalbotyros pagrindai*. Vilnius: Vilniaus universitetas. ISBN 978-609-459-034-4.
7. ↑  *Villanueva Svensson, M. (2016), Indoeuropiečių kalbotyros pagrindai. Antras pataisytas ir papildytas leidimas, Vilnius: Vilniaus universitetas ISBN 978-609-459-788-6*

Bibliografija
-------------

* M. Viljanuevos Svensono bibliografija